Hej Bolius

Vi har et ca. 15 år gammelt sortmalet sommerhus. Vi har haft det i ca, 4 år - og vil gerne male det i år med malingen/træbeskyttelse der er en plastalkydmaling.  
  
 Vi ved ikke hvilken maling, der er anvendt før. Vil vi kunne nøjes med at fjerne afskallet maling og vaske huset ned, før vi maler?

På forhånd tak for svar.

Venlig hilsen

Dorte B


Hvilken maling skal vi bruge til træsommerhuset, og skal vi fjerne gammel maling?
Hej Dorte B

Umiddelbart vil jeg mene at i godt kan anvende den type plastalkydmaling som i beskriver.

Det er bedre, at male med en akrylmaling (plastmaling) ovenpå en terpentinbaseret maling  (alkydmaling) end omvendt. Den maling i beskriver der ud til at være en plastalkydmaling, som godt kan hæfte på andre malinger.

I kan evt. læse mere i denne artikel: [Sådan vedligeholder du udvendigt træværk](https://www.bolius.dk/saadan-vedligeholder-du-udvendigt-traevaerk-17049)

Jeg vil lige fremhæve, at hvis der er tale om høvlede brædder, vil det sandsynligvis være synligt, der hvor den gamle maling er skallet af. Der kommer en lille kant, med mindre i vælger at slibe overfladene meget

